Historia parius monstri bicorporei monocep/iali. 697 



carentis ; obscure ossa cranii, insulas quasi formantia, tactui 

 sese offerebant, sine ullo indicio de capitis vero situ, rudique 

 omnia et vehementi forcipis applicatione confusa et diffracta, 

 hydrocephalum capitis internum indicare videbantur. Maxime 

 distentum abdomen tactu erat plenum et durum et cum cete- 

 ris signis gemellos designabat. 



Rebus sic stantibus, dubio quidem eventti nunc pnerpe- 

 ram iussi, maxime defatigatam, interim, ut vires reficeret, in 

 lectum poni, si forte etiam dolores ad partum redire vellent. 

 Genitalibus externis, contusis et dilaceratis, imponebatur vinum 

 calefactum. Absumebat praeterea mater iustam Laudani li- 

 quidi dosin. 



Sedili interim obstetricio nimis humili antice subditis late- 

 ribus elevato, ut situm parturientis magis supinum redderem 

 mihique pro operibus magis commodum, et omnibus, quantum 

 licuit, in ordinem dispositis, parturientis abdomen circumdedi 

 arcte pro lumborum et abdominis firmamento fascia lintea 

 lata, et sic, semihora elapsa, iterum eam in illud deferri iussi. 

 Exploratione nunc iterum instituta, supra dictis nihilo certiora 

 eruta sunt^ nisi hydrocephalus internus, facie in dextrum 

 pelvis latus forte spectans, et humeri., promontorio et ossibus 

 pubis inhaerentes. 



Ad instituendam versionem non erat locus ob molem et 

 mollitiem capitis, nimis, ut videbatur^diffracti et protractL Ap- 

 plicavi igitur, pro re nata, iterum, licet non maiori spe 

 successus, forcipem Smelleanam, a.b. Starckio, praeeeptore 

 olim meo honoratissimo, emendatam et ad me transmissani , 



T t t t 



